પોલીસ સૂત્રોના જણાવ્યા અનુસાર વડોદરાના વાડી વિસ્તારમાં નાલબંધવાડામાં રહેતો મહંમદ નઇમ ઉસ્માનગની તકતીવાળા ઉર્ફે નઇમ માંડવી પાસે સીજનલ આઇટમોનો ધંધો કરે છે. સોમવારે રાત્રે લારી બંધ કર્યા બાદ તે તેના મિત્ર અહંમદ એઝાઝ મહંમદ હનીફ શાયરાવાલા સાથે તે રમઝાન ઈદ પર પહેરવા માટે બુટની ખરીદી કરવા રાવપુરા વિસ્તારમાં આવેલી એમ્પાયલ શુઝમાં ગયો હતો. તે તેના મિત્રો મોહેમદ અઝાજ મોહમંદહનિફ શાયરવાલા, સલામ હનીફમિંયા મલીક, ઇસ્માઇલ અલ્લારખા ઘાંસી સાથે આ ખરીદી કરવા મશગુલ હતો ત્યારે જુની અદાવતમાં નઇમ સાથે બદલો લેવા ફરતા નાલબંધવાડાના રહેવાસી કમાલ રિયાઝ સૈયદ અને ગુલામ દસ્તગીર શેખ રાવપુરા રોડ પર આવી પહોંચ્યા હતા. તેમણે નઇમ તકતીવાલા સાથે ઝઘડો કરી મારી નાખવાની ધમકી હતી. આ તબક્કે મામલો તંગ બની જતા આવી પહોચેલી પોલીસેને જોઇને હુમલાખોરો ફરાર થઇ ગયા હતા. રાત્રે બાર વાગે બનેલી આ ઘટનાની નઇમે તરતજ રાવપુરા પોલીસ મથકમાં જઇને ફરિયાદ નોંધાવી હતી.